**Ministru kabineta noteikumu projekta**

**„Kārtība, kādā aprēķina un piešķir valsts budžeta finansējumu programmas „Latvijas skolas soma” īstenošanai no 2021.gada 1.janvāra līdz 2021.gada 31.decembrim” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Kārtība, kādā aprēķina un piešķir valsts budžeta finansējumu programmas „Latvijas skolas soma” īstenošanai no 2021.gada 1.janvāra līdz 2021.gada 31.decembrim” (turpmāk – Projekts) sagatavots, lai noteiktu finansējuma sadalījumu izglītības iestāžu dibinātājiem (turpmāk – finansējuma saņēmēji). No valsts budžeta finansētās programmas „Latvijas skolas soma” (turpmāk – programma) mērķis ir nodrošināt iespēju izglītojamiem no 2021.gada 1.janvāra līdz 2021.gada 31.decembrim iepazīt Latvijas kultūras un mākslas norises, lai sekmētu valstiskās piederības izjūtu. Projekts stāsies spēkā nākamajā dienā pēc tā izsludināšanas oficiālajā izdevumā „Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar Ministru kabineta 2019.gada 7.maija rīkojumu Nr.210) 155.5.punktā noteiktais uzdevums un likuma „Par valsts budžetu 2021.gadam” 43.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts paredz noteikt:   1. valsts budžeta apakšprogrammas 22.12.00 „Latvijas valsts simtgades programma” iekļautās programmas īstenošanai paredzētā finansējuma sadalījumu izglītības iestāžu, kurās klātienē tiek īstenotas vispārējās pamatizglītības un vispārējās vidējās izglītības programmas, tai skaitā profesionālās pamatizglītības programmas speciālās izglītības iestādēs un pamata un vidējās profesionālās izglītības programmas (turpmāk – izglītības programmas), dibinātājiem. Projekta 1.pielikumā noteikts programmas īstenošanai paredzētā finansējuma sadalījums no 2021.gada 1.janvāra līdz 2021.gada 31.decembrim privāto izglītības iestāžu dibinātājiem, ministrijām un augstskolām, kuru padotībā ir programmai atbilstošas izglītības iestādes, Projekta 2.pielikumā noteikts programmas īstenošanai paredzētā finansējuma sadalījums no 2021.gada 1.janvāra līdz 2021.gada 30.jūnijam pašvaldībām un Projekta 3.pielikumā noteikts programmas īstenošanai paredzētā finansējuma sadalījums no 2021.gada 1.jūlija līdz 2021.gada 31.decembrim pašvaldībām pēc administratīvi teritoriālās reformas.   Programmas mērķis ir dot iespēju izglītojamiem iepazīt Latviju mākslas un kultūras norisēs (mūzikā, teātrī, dejā, cirkā, vizuālajā mākslā, kino, arhitektūrā, dizainā, materiālajā un nemateriālajā kultūras mantojumā, literatūrā un grāmatniecībā), sasaistot tās ar mācību un audzināšanas darbu. Lai sasniegtu šo mērķi, tiek īstenota kompleksa, starpdisciplināra programma, kas apvieno resursus, lai stiprinātu jaunās paaudzes nacionālo identitāti, pilsoniskuma, valstiskās piederības apziņu, attīstītu kultūras izpratnes un izpausmes kompetenci, paaugstinātu izglītības kvalitāti, mazinātu sociālo nevienlīdzību. Programma integrē izglītības saturā daudzveidīgu kultūras nozaru iepazīšanu un kultūrizglītības kompetenču attīstību, sniedzot būtisku ieguldījumu valsts izglītības standartos noteiktos mērķu sasniegšanā, tostarp dažādojot mācību organizācijas formas. Lai sniegtu metodisko atbalstu pedagogiem programmas īstenošanā, Projektā papildinātas un precizētas aptveramās kultūras nozares, tā sniedzot ieguldījumu jauno izglītības standartu mērķu sasniegšanā. Kultūras pieredzes apguve līdz ar programmas īstenošanu kļūst par neatņemamu pamata un vidējās izglītības satura komponenti, samazinot nevienlīdzības riskus kultūrizglītības pieejamībā, kā arī attīstot kultūras kapitālu kā vērtību jaunajā paaudzē.  Ņemot vērā, ka 2021.gadā turpinās ierobežojumi, kas saistīti ar Covid-19 pandēmiju, programma var tikt papildināta ar maksas digitālajām kultūras norisēm no programmas finansējuma, ļaujot segt maksu par pasākuma norises pakalpojuma nodrošināšanu. Kultūras ministrija regulāri papildina ieteicamo digitālo norišu sarakstu, ietverot norises, kas īpaši veidotas attālinātam formātam, atbilst izglītojamo vecumposmam un ir saistītas ar mācību un audzināšanas darbu. Citu digitālu kultūras norišu iekļaušana programmā ir saskaņojama ar programmas biroju. Programmā iekļaujot maksas digitālās norises, tiek sniegts atbalsts izglītības iestādēm attālinātā mācību procesa īstenošanā, samazināts neaptverto izglītojamo skaits, kā arī sniegts atbalsts kultūras institūcijām, kas pielāgojas situācijai un cenšas saglabāt saikni ar auditoriju. Šāda pieeja, saskaņojot ar Latvijas valsts simtgades rīcības komiteju, tika izmantota jau 2020.gada otrajā pusgadā.  Finansējuma apmērs attiecīgajam finansējuma saņēmējam aprēķināts, izmantojot šādu formulu:  D = S x K, kur  D – valsts budžeta finansējuma apmērs programmas īstenošanai attiecīgajam izglītības iestādes dibinātājam;  S – Valsts izglītības informācijas sistēmā ievadītais un apstiprinātais izglītojamo skaits uz 2020.gada 1.septembri attiecīgā finansējuma saņēmēja izglītības iestādēs, kas klātienē īsteno vispārējās pamatizglītības un vispārējās vidējās izglītības programmas, tai skaitā profesionālās pamatizglītības programmas speciālās izglītības iestādēs, un izglītojamo skaits uz 2020.gada 1.oktobri attiecīgā finansējuma saņēmēja izglītības iestādēs, kas klātienē īsteno pamata un vidējās profesionālās izglītības programmas;  K – 7 *euro*, kas šādā apmērā noteikts, aprēķinot Ministru kabineta 2016.gada 13.decembra rīkojumā Nr.769 „Par Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījumu” noteikto finansējumu programmai. Pamatojoties uz to, finansējuma koeficients tika pielietots līdzekļu sadalījumam iepriekšējos programmas ieviešamas posmos kopš 2018.gada 1.septembra.  Finansējums aprēķināts, izmantojot datus par izglītojamo skaitu, uz kuriem attiecināts programmas finansējums, ko 2020.gada 14.oktobrī sniedza Izglītības un zinātnes ministrija, pamatojoties uz Valsts izglītības informācijas sistēmas datu bāzē reģistrēto izglītojamo skaitu attiecīgajās izglītības programmās:   1. aprēķinot piešķiramo programmas finansējumu vispārējās izglītības iestādēs, izglītojamo skaits noteikts uz 2020.gada 1.septembri; 2. profesionālās izglītības iestādēm piešķiramais programmas finansējums aprēķināts, ņemot vērā izglītojamo skaitu uz 2020.gada 1.oktobri. Budžeta finansējuma apmērs 2021.gada piešķīrumiem profesionālās izglītības programmās aprēķināts, ņemot vērā izglītojamo skaitu uz 2020.gada 1.oktobri, lai maksimāli precīzi atspoguļotu reālo izglītojamo skaitu un ņemtu vērā situāciju, ka septembrī profesionālās izglītības iestādēs notiek izglītojamo papildus uzņemšana. Informācija no Valsts izglītības informācijas sistēmas datu bāzes saņemta atbilstoši šim kritērijam; 3. programmas ietvaros attiecināmās izmaksas ir izmaksas, kas radušās laika posmā no 2021.gada 1.janvāra līdz 18.jūnijam un no 2021.gada 1.septembra līdz 31.decembrim:    1. pasākuma ieejas maksa un biļešu izdevumi izglītojamiem un personām, kuras pavada grupu atbilstoši normatīvajiem aktiem, kas nosaka pavadošo personu skaitu (atbilstoši Ministru kabineta 2009.gada 24.oktobra noteikumiem Nr.1338 „Kārtība, kādā nodrošināma izglītojamo drošība izglītības iestādēs un to organizētajos pasākumos”);    2. maksa par pasākuma norises pakalpojuma nodrošināšanu (tehniskās izmaksas, pakalpojuma sniedzēja personāla atlīdzība, tai skaitā autoratlīdzība, kas saistīta ar pasākuma nodrošināšanu, pakalpojuma sniedzēja transporta izmaksas);    3. pasākuma piekļuves (ieejas) maksa vai maksa par pasākuma norises pakalpojuma nodrošināšanu digitālajām norisēm;    4. transporta izdevumi (izdevumi par degvielu un transporta nomu) izglītojamo un pavadošo personu nokļūšanai uz pasākuma norises vietu un atpakaļ; 4. kārtību, kādā finansējuma saņēmēji sagatavo pārskatu par finansējuma izlietojumu no 2021.gada 1.janvāra līdz 18.jūnijam un no 2021.gada 1.septembra līdz 31.decembrim un iesniedz elektroniski (Projekta 4.pielikums), izmantojot Valsts kases e-pakalpojumu ePārskati, atbilstoši normatīvajiem aktiem par kārtību, kādā nodrošina informācijas apriti, izmantojot Valsts kases e-pakalpojumus. Kultūras ministrija, izmantojot Valsts kases e-pakalpojumu ePārskati, mēneša laikā pēc pārskata saņemšanas pārbauda tajā sniegtās informācijas atbilstību piešķirtā finansējuma izlietojumam, lūdz veikt precizējumus vai sniegt skaidrojumus, ja tādi nepieciešami, un pēc atbilstības atzinuma pieņemšanas pārskatu apstiprina; 5. Kultūras ministrija atlikumu, ko finansējuma saņēmējs norādījis pārskatos par programmas īstenošanai izlietotajiem valsts budžeta līdzekļiem 2020.gadā (atbilstoši Ministru kabineta 2020.gada 21.janvāra noteikumiem Nr.33 „Kārtība, kādā aprēķina un piešķir valsts budžeta finansējumu programmas „Latvijas skolas soma” īstenošanai no 2020.gada 1.janvāra līdz 2020.gada 31.decembrim”), ietur no finansējuma saņēmējam paredzētajiem valsts budžeta līdzekļiem programmas īstenošanai no 2021.gada 1.janvāra līdz 2021.gada 18.jūnijam; 6. finansējuma atlikumu pēc pārskata izlietojuma apstiprināšanas drīkst izmantot nākamajam programmas īstenošanas pārskata periodam. Nākamajam pārskata periodam finansējuma saņēmējam pārskaitāmais finansējums tiek samazināts par summu, kas ir uzrādīta kā atlikums Valsts kases e-Pārskatos apstiprinātajā pārskatā; 7. Kultūras ministrija atlikumu, ko finansējuma saņēmējs norādījis pārskatā par programmas īstenošanai izlietotajiem valsts budžeta līdzekļiem, ietur no finansējuma saņēmējam nākamajam pārskata periodam paredzētajiem valsts budžeta līdzekļiem programmas īstenošanai; 8. kārtību, kas jāievēro, ja finansējuma izmaksa tiek pārtraukta vai finansējuma saņēmējs veicis tā atmaksu. Kultūras ministrija var lemt par neizlietotā finansējuma piešķiršanu citiem ar programmas īstenošanu saistītiem mērķiem, piemēram, jaunu kultūras norišu satura veidošanai, metodisko materiālu izstrādei. Šī norma piemērojama tikai kārtējā saimnieciskā gada ietvaros veiktajām atmaksām vai ietaupījumam. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts sagatavots, pamatojoties uz Izglītības un zinātnes ministrijas 2020.gada 14.oktobrī sniegtajiem datiem par izglītojamo skaitu vispārējās pamatizglītības un vispārējās vidējās izglītības programmās uz 2020.gada 1.septembri un pamata un vidējās profesionālās izglītības programmās uz 2020.gada 1.oktobri. |
| 4. | Cita informācija | Lai nodrošinātu Projekta 2.punkta izpildi, Kultūras ministrija slēgs līgumus par valsts budžeta finansējuma piešķiršanu, iekļaujot šādas būtiskās sastāvdaļas:   1. līgumslēdzējpuses un to rekvizītus; 2. valsts budžeta finansējuma apmēru (atbilstoši Projekta 1., 2. un 3.pielikumam); 3. valsts budžeta finansējuma piešķiršanas mērķi, termiņus un attiecināmās izmaksas (atbilstoši Projekta 2. un 8.punktā noteiktajam); 4. atskaišu par izlietoto finansējumu iesniegšanas termiņus un kārtību (saskaņā ar Projekta 10.punktā noteikto kārtību), kā arī kārtību, kādā finansējuma saņēmējs veic pārskaitītā finansējuma vai tās daļas atmaksu; 5. nosacījumu finansējuma saņēmējam, ka izdevumu pozīcijas, kas saistītas ar pasākuma satura veidošanu, nav attiecināmas; 6. nosacījumu finansējuma saņēmējam, ka tas nodrošina regulāru informācijas izplatīšanu par programmas īstenošanu izglītojamo vecākiem, kā arī plašākai sabiedrībai, tai skaitā publicējot informāciju izglītības iestādes, pašvaldības u.c. tīmekļvietnēs un sociālo tīklu kontos, kā arī presē un citos plašsaziņas līdzekļos; 7. citus nosacījumus, kas nepieciešami programmas sekmīgai īstenošanai.   Programmas ieviešanā un īstenošanā Kultūras ministrija nodrošina metodiskos ieteikumus, kā arī regulāri atjaunotu informāciju par pasākumiem kultūras jomā, kas pieejami Kultūras ministrijas tīmekļvietnē: <https://www.km.gov.lv/lv/kultura/kultura-timekli/projekti/kulturas-norises-berniem-un-jauniesiem>.  Tā kā pasākumu apkopojums Kultūras ministrijas tīmekļvietnē kultūras jomā ietver ilgākā laika posmā regulāri pieejamus kultūras notikumus, finansējuma saņēmēji var apmeklēt arī citas šajā apkopojumā iekļautas kultūras norises, piemēram, aktuālās izstādes, koncertus, kas nenotiek regulāri utt., ja tās atbilst programmas mērķim.  Pašvaldībās esošais programmas koordinatoru tīkls, kā arī programmas koordinatori privātskolās un profesionālās izglītības iestādēs regulāri saņem vēstkopu ar aktualitātēm un ieteikumiem kvalitatīvai, efektīvai un jēgpilnai programmas īstenošanai. Izveidots arī bezmaksas digitālo kultūras resursu apkopojums, kas īpaši aktuāls kļuva līdz ar Covid-19 pandēmijas radīto ierobežojumu ieviešanu, un ko var izmantot plašs interesentu loks, tostarp diasporas pārstāvji.  Papildu informācija par programmas īstenošanu, tai skaitā skolu pieredze un aktualitātes, pieejama: <https://www.lv100.lv/programma/latvijas-skolas-soma/>. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītojamie izglītības iestādēs, kas īsteno klātienes vispārējās pamatizglītības un vispārējās vidējās izglītības programmas, tai skaitā profesionālās pamatizglītības programmas speciālās izglītības iestādēs, un pamata un vidējās profesionālās izglītības programmas, kā arī šo izglītības iestāžu pedagogi un dibinātāji – finansējuma saņēmēji. |
| 2. | Tiesiskā regulējuma ietekme uz tautsaimniecību un administratīvo slogu | Programmas turpināšana sniegs būtisku ieguldījumu zināšanu ekonomikai atbilstošas izglītības kvalitātes sekmēšanā, sabiedrības saskaņas veicināšanā un sociālās atstumtības mazināšanā, izrādot rūpes par bērniem un jauniešiem neatkarīgi no dzīvesvietas, ģimenes materiālā stāvokļa un citiem sociālās atstumtības riska faktoriem un izmantojot inovatīvus, pedagoģiski pamatotus paņēmienus jēgpilnai un izjustai valstiskās piederības sajūtas stiprināšanai un sabiedrības integrācijai visā izglītības sistēmā. Programma nodrošinās Latvijas vērtību un mūsdienīgo aspektu iepazīšanu jēgpilnā un interaktīvā procesā, sniegs ieguldījumu arī 21.gadsimta pasaulei atbilstošas nodarbinātības sekmēšanā, tai skaitā radošajās industrijās, starpnozaru un zināšanu pārneses projektos u.tml.  Ņemot vērā, ka programma tiek īstenota kopš 2018.gada 1.septembra, administratīvais slogs saglabājas Ministru kabineta 2018.gada 21.augusta noteikumos Nr.529 „Par valsts budžeta finansējuma sadalījumu programmas „Latvijas skolas soma” īstenošanai 2018./2019.mācību gada pirmajā semestrī”, Ministru kabineta 2019.gada 27.augusta noteikumos Nr.388 „Kārtība, kādā aprēķina un piešķir valsts budžeta finansējumu programmas „Latvijas skolas soma” īstenošanai no 2019.gada 1.septembra līdz 2019.gada 31.decembrim” un Ministru kabineta 2020.gada 21.janvāra noteikumos Nr.33 „Kārtība, kādā aprēķina un piešķir valsts budžeta finansējumu programmas „Latvijas skolas soma” īstenošanai no 2020.gada 1.janvāra līdz 2020.gada 31.decembrim” paredzētajā apmērā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Sākot ar 2018.gada 1.septembri, programma tiek īstenota visā Latvijā, nodrošinot izglītojamajam iespēju vismaz vienu reizi mācību semestra laikā iepazīt Latviju mākslas un kultūras norisēs (mūzikā, teātrī, dejā, cirkā, vizuālajā mākslā, kino, arhitektūrā, dizainā, materiālajā un nemateriālajā kultūras mantojumā, literatūrā un grāmatniecībā), kas ir saistītas ar mācību un audzināšanas darba saturu.  2018./2019.mācību gada pirmajā semestrī tika noslēgti 176 līgumi un otrajā semestrī 182 līgumi. 2019./2020.mācību gada pirmajā semestrī ar izglītības iestāžu dibinātājiem noslēgti 186 līgumi, savukārt 2019./2020.mācību gada otrajā un 2020./2021.mācību gada pirmajā semestrī noslēgti 193 līgumi uz visu kalendāro 2020.gadu. Noslēgto līgumu skaitu ietekmē jaunu izglītības iestāžu reģistrēšana, esošo slēgšana, reorganizācija vai piedāvājamo programmu izmaiņas tajās.  Latvijas Kultūras akadēmijas veiktais pētījums (https://www.km.gov.lv/lv/kultura/kultura-timekli/informativi-materiali/petijumi#gsc.tab=0) apliecina, ka 2019.gadā visā Latvijā programmas ietvaros, izmantojot valsts piešķirto finansējumu, notikušas vairāk nekā 14 000 kultūras norises, aptverot apmēram 200 000 izglītojamo. Kā liecina saņemtā informācija, daudziem bērniem un jauniešiem programma joprojām sniedz iespēju pirmo reizi sastapties ar Latvijas kultūras un mākslas norisēm.  Programmas norises uzskatāmas par mācību un audzināšanas darba sastāvdaļu, kas palīdz sasniegt valsts noteikto izglītības standartu mērķus, tai skaitā ieviest jauno kompetencēs balstīto pieeju. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022.gads | | 2023.gads | | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.  gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 3 500 000 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 3 500 000 | 0 |  |  |  |  |  |
| Kultūras ministrija 22.12.00 „Latvijas valsts simtgades programma” | 3 500 000 | 0 |  |  |  |  |  |
| Izglītības un zinātnes ministrija 02.04.00 Programmas „Latvijas skolas soma īstenošana” |  | 263 998\* |  |  |  |  |  |
| Tieslietu ministrija 04.01.00 „Ieslodzījuma vietas” |  | 280\* |  |  |  |  |  |
| Labklājības ministrija 05.37.00 „Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana” |  | 532\* |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi | 3 500 000 | 0 | 0 | 0 | 0 | 0 | 0 |
| 2.1. valsts pamatbudžets | 3 500 000 | 0 |  |  |  |  |  |
| Kultūras ministrija 22.12.00 „Latvijas valsts simtgades programma” | 3 500 000 | 0 |  |  |  |  |  |
| Izglītības un zinātnes ministrija 02.04.00 Programmas „Latvijas skolas soma īstenošana” |  | 263 998 \* |  |  |  |  |  |
| Tieslietu ministrija 04.01.00 „Ieslodzījuma vietas” |  | 280\* |  |  |  |  |  |
| Labklājības ministrija 05.37.00 „Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana” |  | 532\* |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Saskaņā ar likumu „Par valsts budžetu 2021.gadam” 2021.gadā valsts budžeta apakšprogrammas 22.12.00 „Latvijas valsts simtgades programma” ietvaros, pamatojoties uz Ministru kabineta 2016.gada 13.decembra rīkojuma Nr.769 „Par Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījumu” 1.pielikuma 55.punktu, programmas īstenošanai paredzēts finansējums 3 500 000 *euro*, tai skaitā:   1. 3  256 736 *euro* programmas īstenošanai izglītības iestāžu, kas klātienē īsteno vispārējās pamatizglītības, vispārējās vidējās izglītības, profesionālās pamatizglītības un profesionālās vidējās izglītības programmas, dibinātājiem programmas norišu nodrošināšanai. Iesaistītajām ministrijām finansējums tiks pārdalīts transfertu veidā no Kultūras ministrijas valsts budžeta apakšprogrammas 22.12.00 „Latvijas valsts simtgades programma”; 2. 143 264 *euro* metodiskajam atbalstam izglītības un kultūras nozaru speciālistiem, programmas monitoringam un pētniecībai, programmas publicitātei; 3. 100 000 *euro* Valsts kultūrkapitāla fonda mērķprogrammai „Programmas „Latvijas skolas soma” satura piedāvājuma veidošana”.   Finansējuma apmērs finansējuma saņēmējiem aprēķināts, reizinot 7 *euro* ar Valsts izglītības informācijas sistēmā ievadīto un apstiprināto izglītojamo skaitu atbilstošajās izglītības programmās izglītības iestādēs uz 2020.gada 1.septembri (vispārizglītojošās izglītības programmas) un 2020.gada 1.oktobri (profesionālās izglītības programmas). Ja finansējuma izmaksa finansējuma saņēmējam tiek pārtraukta vai finansējuma saņēmējs veicis pārskaitītā finansējuma atmaksu, Kultūras ministrija var lemt par neizlietotā finansējuma piešķiršanu citiem ar programmas īstenošanu saistītiem mērķiem (Projekta 16.punkts). | | | | | | |

\*konsolidējamā pozīcija, ko ministrijas saņem transferta pārskaitījuma veidā no Kultūras ministrijas. Izmaiņas ministriju izdevumos nerada ietekmi uz kopējiem valsts budžeta izdevumiem.

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts 2020.gada 4.novembrī ievietots Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” (<https://www.km.gov.lv/lv/ministrija/sabiedribas-lidzdaliba/pazinojumi-par-lidzdalibas-iespejam-tiesibu-aktu-projektu-izstrade/pazinojums-04-11-2020#gsc.tab=0>) un Valsts kancelejas tīmekļvietnes [www.mk.gov.lv](http://www.mk.gov.lv) sadaļā „Sabiedrības līdzdalība” (<https://www.mk.gov.lv/lv/content/ministru-kabineta-diskusiju-dokumenti>) ar aicinājumu sabiedrības pārstāvjiem līdzdarboties Projekta izstrādē, līdz 2020.gada 19.novembrim rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 2. | Sabiedrības līdzdalība projekta izstrādē | Programmas īstenošanas gaitā notiek regulāra saziņa un sadarbība ar iesaistītajām pusēm, jo īpaši izglītības un kultūras nozarēs. Turpina darboties programmas koordinatoru tīkls, kurā ir pārstāvis no katras pašvaldības un privāto un profesionālās izglītības iestāžu pārstāvji. Regulāri notiek arī tikšanās forumos, reģionālajās un novadu konferencēs, darba sanāksmēs un citos pasākumos, tai skaitā izmantojot videokonferences un citas attālinātās saziņas iespējas.  Lai monitorētu programmas attīstību un ietekmi, tiek veikti pētījumi. 2020.gadā tikai īstenots pētījums „[Programmas „Latvijas skolas soma” satura izvēles un ieviešanas novērtējums 2019.gadā](https://www.km.gov.lv/uploads/ckeditor/files/kultura_timekli/petijumi/LATVIJAS%20SKOLAS%20SOMA%202019_p%C4%93t%C4%ABjuma%20zi%C5%86ojums.pdf)”, kas apliecina programmas vērtību un sniedz plašu materiālu tālākā darba plānošanai. Pētījumi par programmas īstenošanu pieejami Kultūras ministrijas pētījumu sadaļā <https://www.km.gov.lv/lv/kultura/kultura-timekli/informativi-materiali/petijumi#gsc.tab=0>.  Regulārā informācijas apmaiņa ļauj programmas īstenotājiem operatīvi būt lietas kursā par tās norisi un reaģēt, sniedzot padomu, metodisku un informatīvu atbalstu. Pedagogu, koordinatoru un skolēnu izteiktie vērtējumi un ierosinājumi tiek nodoti kultūras profesionāļiem un izmantoti programmas administrēšanas un satura veidošanas darbā. |
| 3. | Sabiedrības līdzdalības rezultāti | Projekts 2020.gada 4.novembrī ievietots Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” (<https://www.km.gov.lv/lv/ministrija/sabiedribas-lidzdaliba/pazinojumi-par-lidzdalibas-iespejam-tiesibu-aktu-projektu-izstrade/pazinojums-04-11-2020#gsc.tab=0>) un Valsts kancelejas tīmekļvietnes [www.mk.gov.lv](http://www.mk.gov.lv) sadaļā „Sabiedrības līdzdalība” (<https://www.mk.gov.lv/lv/content/ministru-kabineta-diskusiju-dokumenti>) ar aicinājumu sabiedrības pārstāvjiem līdzdarboties Projekta izstrādē, līdz 2020.gada 19.novembrim rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam.  Projekta izstrādes procesā sabiedrības līdzdalības ietvaros saņemti šādi viedokļi un atbilstoši precizēts Projekts:  1) 2020.gada 9.novembra Saulkrastu novadu domes elektroniskā vēstule, kurā norādīta neprecizitāte novadu sadalījumā;  2)  2020.gada 9.novembra SIA „RIMS-Rīga International meridian school” vēstule Nr.SIARIMS-20-10-nd „Par dalību projektā „Latvijas skolas soma””, kurā tā informē par atteikumu dalībai programmā;  3)  2020.gada 23.novembra Latvijas Universitātes aģentūras „Latvijas Universitātes Rīgas Medicīnas koledža” vēstule Nr.1.25.6/172 „Par programmu „Latvijas skolas soma””, kurā tā informē, ka Latvijas Universitātes Rīgas Medicīnas koledža neatbilst programmas nosacījumiem;  4)  2020.gada 2.decembra Rīgas Stradiņa universitātes Sarkanā Krusta medicīnas koledžas vēstule, kurā tā informē, ka Sarkanā Krusta medicīnas koledža neatbilst programmas „Latvijas skolas soma” nosacījumiem, jo koledžā mācās pilngadīgas personas, uz kurām programma nav attiecināma;  5)  2021.gada 19.janvāra Rīgas domes Finanšu plānošanas nodaļas elektroniskā pasta vēstules, kurās lūgts precizēt Rīgas skolu izglītojamo skaitu. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | 181 izglītības iestādes finansējuma saņēmēji 2021.gada pirmajā pusgadā un atbilstoši administratīvi teritoriālai reformai, kas stāsies spēkā 2021.gada 1.jūlijā, 104 izglītības iestāžu finansējuma saņēmēji 2021.gada otrajā pusgadā, Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Tormane-Kļaviņa 67330323

[Ilze.Tormane-Klavina@km.gov.lv](mailto:Ilze.Tormane@km.gov.lv)